**Am pierdut o Demnitate!**

*Gabriel Stănciulescu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Am pierdut o Demnitate!

C-am fost, n-am fost, drepți ori firești,

C-avem, n-avem, azi o etate,

Românii mei, să fim onești!

Noi am pierdut o Demnitate!

C-am vrut, n-am vrut, să respectăm,

Principii de moralitate,

Românii mei, să nu uităm!

Noi am pierdut o Demnitate!

Lăsăm regretele-n trecut,

Trimitem pagina-n istorie,

Păstrăm în minte... ce-am pierdut,

... de nu vom pierde din memorie.

Fascinați prin modestie,

Nu prin discursuri deșănțate,

Niciodată n-o să știe

Că i-am copiat din demnitate.

S-ar fi putut, nu s-a-ntîmplat,

Speram, poate cu tine, Sire!

Chiar fără tronul, disputat

Să ne gândim la întregire.

Acum nu știm ce-i de făcut,

În fața morții, suverane,

Pumnii istoriei strânși, în scut

Vor naște peste timp blazoane.

S-a scurs durerea-n iertare,

O viață lungă-n nedreptate,

Fii cu noi, Om bun, onoare!

Odihnă-n pace, Majestate!

Autor: Gabriel Stănciulescu

Decembrie 2017